open-index/open-wikipedia-markdown huggingface dataset:
Jan Mølby

**Jan Mølby** (født 4. juli 1963 i Kolding) er en forhenværende dansk fotballspiller som tilbrakte det meste av karrieren i Liverpool FC. Han fikk 33 landskamper og 2 mål for  i løpet av sin karriere.

## Biografi
Han startet som fotballspiller i den største klubben i hjembyen Kolding (*Kolding Fotballklubb*) i 1981 og i en alder av 19 år var han kaptein for klubben. Mølby gikk til Liverpool i 1984 etter et par år i Ajax. I sin periode i Liverpool lagde han 62 mål hvorav 42 var på straffe, han hadde en gang hat-trick på straffer mot Coventry City. Under sin tid i Liverpool misset han bare på tre straffer. Totalt 42 av 45 straffer. For det danske landslaget gjorde han sin debut som 18-åring i 1982 sammen med Michael Laudrup. Han la opp sin karriere som fotballspiller etter å ha vært på lån i Barnsley og Norwich City. På slutten av sin karriere. I 1996 begynte han som spillende trener i Swansea City, men han fikk sparken i oktober 1997. Han trente også Kidderminster Harriers og Hull City men sluttet som trener i 2004.

Han jobber nå (2007) som fotballkommentator i dansk tv.

## Karriere

 Kun ligakamper.

## Meritter som spiller
### [[Ajax Amsterdam|Ajax]]
* 1982/83 Ligaen i Nederland
* 1982/83 Cupen i Nederland

### [[Liverpool FC]]
* 1985/86 Ligaen i England
* 1985/86 FA-Cupen
* 1986/87 FA Charity Shield
* 1987/88 Ligaen i England
* 1988/89 FA Charity Shield
* 1989/90 FA Charity Shield
* 1989/90 Ligaen i England
* 1991/92 FA-Cupen

## Meritter som trener
### [[Kidderminster Harriers]]
* 1999/00 Football conference

## Referanser


## Eksterne lenker
* 
*  Profil på LFCHistory.net
*  Jan Mølby's egen Nettside
*  Profil på Flown from the Nest / ex-canaries.co.uk
Erie County (Ohio)

**Erie County** er et fylke i den amerikanske delstaten Ohio. Det ligger nord i staten ved Eriesjøen og det grenser mot Lorain County i øst, Huron County i sør, Sandusky County i vest og mot Ottawa County i nordvest. Det har også grense mot provinsen Ontario i Canada (vanngrense) i nord.

Erie Countys totale areal er 2&nbsp;391 km² hvorav 1 115 km² er vann. I 2000 hadde fylket 79&nbsp;551 innbyggere og administrasjonssenteret ligger i byen Sandusky.

Fylket ble grunnlagt i 1838 av land fra Huron County og er oppkalt etter indianerstammen Erie som betyr *katt* eller *villkatt*. 

## Eksterne lenker
*
Emisjonsspekter

**Emisjonsspekteret** til et grunnstoff viser hvilke bølgelengder grunnstoffet kan sende ut. Hvert grunnstoff har sitt unike emisjonsspekter. Røntgenfluorescens (XRF) er en analysemetode til å bestemme kjemisk sammensetning til et sammensatt stoff. Emisjon betyr utsendelse, men i denne sammenheng: utstråling. 

Når et stoff tilføres energi til det gløder, vil det avgi elektromagnetisk stråling som lys. Vi sier at stoffet fluorescerer. Emisjon betyr *utsendelse*, men i denne sammenheng: *utstråling*. Noe av strålingen oppfatter vi som varme og noe som lys.

Hvis vi bryter den delen av spekteret der det synlige lyset befinner seg, ved hjelp av et gjennomsiktig prisme av for eksempel glass, ser vi at det består av en rekke farger, fra rødt til fiolett, som gradvis går over i hverandre. Rødt lys har lengst bølgelengde, og minst energi mens det fiolette lyset har kort bølgelengde, og mye energi. 

Ved å forstørre spekteret fra sollys, kom man for mange tiår tilbake, fram til at visse farger manglet: spekteret hadde svarte linjer. Disse linjene fikk navn etter oppdageren og kalles fortsatt for «Fraunhoferske linjer». Disse linjene viste til at noen strålefrekvenser ble absorbert eller ikke emittert.

Atomer har en positiv kjerne med protoner og nøytroner. Rundt kjernen er baner /skall/ lober for elektroner i ulike nivåer som har plass til forskjellige antall elektroner. Når ett foton med riktig bølgelengde treffer stoffet kan fotonet bli absorbert og ett elektron får mer energi ved å løftes opp i en annen elektronbane/et annet elektronskall. De mørke linjene tilsvarer frekvensen som er absorbert. 

Atomspektret til et grunnstoff eller en kjemisk forbindelse er den relative intensiteten til hver frekvens i den elektromagnetiske strålingen som emiterer fra stoffets atomer eller den kjemiske forbindelsens molekyler når de faller tilbake til grunntilstanden (det vanlige energinivået). Atomspektre oppstår altså når et atom går fra et høyere energinivå til et lavere energinivå. Differansen i energi (E) mellom de to nivåene avgis i form av et foton med energi lik differansen mellom de to nivåene (E=hf, der h= Plancks konstant).

Forskjellige energioverganger gir forskjellige fotonenergier og dermed forskjellige frekvenser (f) (eventuelt bølgelengder) for fotonene. Hver frekvens gir opphav til en linje i atomspektret. Hvert stoff har sitt unike atomspekter. Spektroskopi kan derfor brukes til å identifisere ulike stoffer i en ukjent blanding. På samme måte kan spektrene av molekyler brukes i kjemisk analyse av substanser.

Når elektronet faller inn i et lavere, mindre energirikt skall sender det ut ett foton med bestemt bølgelengde. Dette danner striper av lys i emisjonsspekteret.

## Se også
* Absorpsjonsspekter

Kategori:Kvantemekanikk
Ottawa County (Ohio)

**Ottawa County** er et fylke i den amerikanske delstaten Ohio. Det ligger nord i staten ved Eriesjøen og det grenser mot Erie County i sørvest, Sandusky County i sør, Wood County i vest og mot Lucas County i nordvest. Det har også grense mot provinsen Ontario i Canada (vanngrense) i nord.

Ottawa Countys totale areal er 1&nbsp;515 km² hvorav 855 km² er vann. I 2000 hadde fylket  innbyggere og administrasjonssenteret ligger i byen Port Clinton.

Fylket ble grunnlagt i 1840 og har enten fått sitt navn av ottawa-indianerne som bodde i området eller av det indianske ordet som betyr *kjøpmann*. 

## Eksterne lenker
*
120 Days

**120 Days** var et norsk band som eksisterte fra 2001 til 2012, i starten under navnet **The Beautiful People** Medlemmene vokste opp i hjembyen Kristiansund, og flyttet til Oslo i 2002.

Under navnet The Beautiful People var de et av vinnerbandene under Zoom 2003 og ble sendt på en påfølgende landsdekkende Zoom-turné våren 2004. Samme år var gruppen også en av finalistene under NRK Urørts kåring av «Årets Urørt» og ble året etter nominert til Alarmprisen i klassen årets nykommer. Etter to EP-er hos norske Public Demand (datterselskap av Perfect Pop Records) i 2004, signerte gruppa kontrakt med Smalltown Supersound. I tillegg gjorde de en avtale med Vice Records for distribusjon utenfor Norge. Sent 2005 og tidlig 2006 gjorde de opptredener under det nye navnet Sex Beat, for å unngå tvister med utenlandske musikkgrupper som også het The Beautiful People. Deretter ombestemte de seg nok en gang, og i løpet av sommeren 2006 ble bandet hetende 120 Days.

Det selvtitulerte debutalbumet, *[[120 Days (album)|120 Days]]*, ble sluppet 10. oktober 2006 i Norge på Smalltown Supersound, og senere også i USA på Vice Records og i Japan på Traffic. For albumet vant bandet Spellemannprisen 2006 i klassen rock og årets nykommer og ble i tillegg nominert til Alarmprisen 2007 i klassen årets rockealbum.

## Diskografi

### Studioalbum
* *[[120 Days (album)|120 Days]]* (2006)
* *[[120 Days II]]* (2011)

### Singler
* Come Out, Come Down, Fade Out, Be Gone (2006)

## Referanser


## Eksterne lenker
* 
* 
*
Lorain County

**Lorain County** er et fylke i den amerikanske delstaten Ohio. Det ligger nord i staten ved Eriesjøen og det grenser mot Cuyahoga County i øst, Medina County i sørøst, Ashland County i sør, Huron County i sørvest og mot Erie County i vest. Det har også grense mot provinsen Ontario i Canada (vanngrense) i nord.

Lorain Countys totale areal er 2&nbsp;391 km² hvorav 1&nbsp;115 km² er vann. I 2000 hadde fylket 284&nbsp;664 innbyggere og administrasjonssenteret ligger i byen Elyria.

Fylket ble opprettet 26. desember 1822 fra utskilte områder fra Cuyahoga County, Huron County og Medina County og fikk fulle rettigheter 1. april 1824. Lorain County har fått sitt navn etter den franske provinsen Lorraine.

## Referanser


## Eksterne lenker
*
Øyekortvinger

* *Stenus*
* *Dianous*

**Øyekortvinger** (Steninae) er en gruppe av biller som hører til den artsrike familien kortvinger (Staphylinidae). De kjennes lett på at fasettøynene er meget store og utstående.

## Utseende
Små (2 – 8&nbsp;mm), slanke biller, lett kjennelige på de store og utstående fasettøynene. Kroppen er som oftest tett og grovt punktert. **Hodet** er vanligvis bredere enn brystskjoldet (pronotum). Hele sidene av hodet er dekt av de store, halvkuleformede fasettøynene. Pannen har ofte lengdefurer. Antennene er relativt korte og har de to innerste og de tre ytterste leddene ganske kraftige, mens leddene innimellom er ganske tynne. Kjevene kan skytes ut under hodet for å fange bytte, en anordning som ligner den som finnes hos øyenstikker-nymfer. Brystskjoldet (pronotum) er lengre enn bredt, bredest omtrent på midten, og har ofte en mer eller mindre tydelig lengdefure langs midtlinjen. Dekkvingene er av varierende lengde, oftest kraftig punkterte, gjerne med en innbuktning nær ytterhjørnene. Bakkroppen er ganske lang og mer eller mindre sylindrisk. De fremste ryggleddene har ofte én eller flere lengdekjøler. Beina er middels lange og slanke. Bak-leggene hos hannene har ofte en spiss tagg på innsiden nær spissen. Hos mange arter er et av fotleddene delt i to lapper. Bilder av noen arter kan finnes her: http://www.zin.ru/Animalia/Coleoptera/eng/steni_st.htm

## Levevis
Øyekortvingene er rovdyr som fanger spretthaler og andre smådyr. De store øynene gjør at de har godt syn og hjelper dem finne byttet. Munndelene kan skytes fram. Øyekortvinger kan finnes i de fleste miljøer på landjorden, men er særlig artsrike på gressmarker og på litt fuktige steder. Noen arter som lever ved vann kan seile på vannflaten ved å skille ut et vannavstøtende stoff som driver dem fremover.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien **Øyekortvinger, Steninae**
****** Slekten *[[Adamostenus]]* Özdikmen & Darilmaz, 2008
****** Slekten *[[Dianous]]* Leach, 1819 - over 300 arter,  i Norge:
******* ***[[Dianous coerulescens]]*** (Gyllenhal, 1810)
****** Slekten †*[[Eocenostenus]]*  Cai, Clarke, Huang & Nel, 2014 (fossil)
****** Slekten †*[[Festenus]]*  Żyła, Yamamoto, Wolf-Schwenninger & Solodovnikov, 2017(fossil)
****** Slekten ***[[Stenus]]*** Latreille, 1796 – 71 arter funnet i Norge. Slekten er svært artsrik og blir nå delt i 157 ulike artsgrupper.

## Referanser




## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
## Eksterne lenker
*
Sumpkortvinger

* Euaesthetus

**Sumpkortvinger** (Euaesthetinae) er en gruppe med biller som hører til familien kortvinger (Staphylinidae). De er ganske små og spinkle biller som lever på fuktige steder.

## Utseende
Små, spinkle biller, de norske artene er bare rundt 2 millimeter lange. Hodet er stort og flatt, fasettøynene er ganske små, runde og sitter nær bakkanten av hodet. Antennene har en tydelig kølle. Brystskjoldet (pronotum) er ganske lite, gjerne med en lengdefure i midten. Dekkvingene er ganske korte, og beina er korte og spinkle.

## Levevis
Billene kan finnes på bakken på litt fuktige steder i skog.

## Systematisk inndeling

* Ordenen biller (Coleoptera)
** Underordenen Polyphaga
*** Overfamilien åtsel- og rovbiller (Staphylinoidea)
**** Familien kortvinger (Staphylinidae) Latreille, 1802
***** Underfamilien **sumpkortvinger** (**Euaesthetinae**)
****** Stammen Alzadaesthetini Scheerpeltz, 1974
****** Stammen Austroesthetini Cameron, 1944
****** Stammen Euaesthetini Thomson, 1859 - i Norge:
******* *Euaesthetus ruficapillus* (Lacordaire, 1835)
******* *Euaesthetus laeviusculus* (Mannerheim, 1844)
******* *Euaesthetus bipunctatus* (Ljungh, 1804)
****** Stammen Nordenskioldiini Bernhauer & Schubert, 1911
****** Stammen Stenaesthetini Bernhauer & Schubert, 1911
****** Stammen Stictocraniini Jakobson, 1914

## Referanser




## Eksterne lenker
* 
* Foto av sumpkortvinger
Lucas County (Ohio)

**Lucas County** er et fylke i den amerikanske delstaten Ohio. Det ligger nord i staten ved Eriesjøen og det grenser mot Ottawa County i sørøst, Wood County i sør, Henry County i sørvest og mot Fulton County i vest. Det har også grense mot delstaten Michigan i nord og mot provinsen Ontario i Canada (vanngrense) i nordøst.

Lucas Countys totale areal er 1&nbsp;543 km² hvorav 622 km² er vann. I 2000 hadde fylket 455&nbsp;054 innbyggere og administrasjonssenteret ligger i byen Toledo.

Fylket ble grunnlagt med fulle rettigheter 20. juni 1835. Lucas County har fått sitt navn etter guvernør Robert Lucas. 

## Referanser


## Eksterne lenker
*
Fulton County (Ohio)

**Fulton County** er et fylke i den amerikanske delstaten Ohio. Det ligger nordvest i staten og det grenser mot Lucas County i øst, Henry County i sør og mot Williams County i vest. Det har også grense mot delstaten Michigan i nord.

Fulton Countys totale areal er 1&nbsp;055 km² hvorav 1 km² er vann. I 2010 hadde fylket 42 698 innbyggere og administrasjonssenteret ligger i byen Wauseon.

Fylket ble grunnlagt i 1835 og har fått sitt navn etter oppfinneren og dampbåt-pioneeren Robert Fulton.

## Referanser


## Eksterne lenker
*
Williams County (Ohio)

**Williams County** er et fylke i den amerikanske delstaten Ohio. Det ligger i det nordvestlige hjørnet av staten og det grenser mot Fulton County i øst, Henry County i sørøst og mot Defiance County i sør. Det har også grense mot delstatene Michigan i nord og Indiana i vest.

Williams Countys totale areal er 1&nbsp;096 km² hvorav 3 km² er vann. I 2000 hadde fylket 39&nbsp;188 innbyggere og administrasjonssenteret ligger i byen Bryan.

Fylket ble opprettet 1. april 1820 og fikk fulle rettigheter 2. februar 1824. Williams County har fått sitt etter David Williams som var soldat i den amerikanske uavhengighetskrigen.

## Referanser


## Eksterne lenker
*
Nonneseter kloster (Oslo)

**Nonneseter kloster i Oslo** var et kloster i Oslo i middelalderen. Klosteret var et benediktinerkloster for nonner og var viet til den hellige Maria. Det ble antakelig anlagt en gang før 1150. Klosterlevningene finnes i grunnen under eiendommene Schweigaards gate 55 og Grønlandsleiret 73.

## Levninger
Det er i dag ingen synlige ruiner etter klosteret, men da Schweigaards gate ble opparbeidet i 1879, kom det frem et hjørne av en steinbygning som kan ha vært klosterkirken. Store deler av kirken kan ha blitt fjernet da Schweigaards gate 50 ble bygget i 1887. Murfunn, sammen med skjelettfunn som er gjort i området, antyder hvor klosteret kan ha ligget og hvor det fremdeles vil være mulig å påvise bygningsrester.

## Historie
Klosteret er omtalt for første gang i 1161, hos Snorre. I *[[Håkon Herdebreis saga]]* i *[[Heimskringla]]* refererer Snorre til klosteret når han beskriver oppstillingen til fylkingene under slaget ved Ekeberg, der kong Inge Krokrygg ble drept av mennene til motstanderen og nevøen Håkon Herdebrei. 

Klosteret var en stor landeier, og eide hele 272 gårder på Østlandet, blant annet storgården Aker med Akershagen. Aker gård ble gitt til klosteret av Oslobiskopen Helge i 1182. 
Selve klosteret kan ha eksistert en tid etter reformasjonen, men klostergodset ble konfiskert i 1547 og forlent til Akershus festning. Etterhvert forfalt anlegget. I 1616 ble klosterkirken revet. Kirkemuren ble brukt som steinbrudd for byens nye rådhus.

## Kulturminne
Nonneseter kloster er et kulturminne og har nummer 32214 i Riksantikvarens kulturminnebase.

## I fiksjon
Klosteret er kjent fra litteraturen som stedet der Sigrid Undset plasserte den unge Kristin Lavransdatter i det første bindet *Kransen* i trilogien om Kristin, og fra filmatiseringen av boken fra 1995.

## Referanser


## Eksterne lenker
* Nonneseter kloster i Oslo hos Store norske leksikon
* Norske kirkebygg - Nonneseter kloster
* Nonneseter kloster i Oslo, Katolsk.no
Allen County

**Allen County** er navnet på fire fylker i USA:

* Allen County (Indiana) 
* Allen County (Kansas) 
* Allen County (Kentucky) 
* Allen County (Ohio)

se også 
* Allen Parish i Louisiana
Holmes County

**Holmes County** er navnet på tre fylker i USA:

* Holmes County (Florida) 
* Holmes County (Mississippi) 
* Holmes County (Ohio)
Seneca

Navnet eller begrepet **Seneca** har flere betydninger:

## Indianerstamme
* Senecaene er en av de fem opprinnelige indianerstammene i irokesernes tradisjonelle stammeføderasjon.

## Personer
* Seneca den yngre (Lucius Annaeus Seneca): en romersk forfatter og filosof
* Seneca den eldre (Lucius Annaeus Seneca): en romersk retoriker.

## Steder
* Seneca County (New York)
* Seneca County (Ohio)
* Seneca (Sør-Carolina)
Egil Endresen

**Egil Endresen** (født 28. april 1920 i Stavanger, død 10. mai 1992) var en norsk advokat, dommer og politiker (H). Han er den seneste som har hatt stillinger i alle tre statsmakter; stortingsrepresentant, regjeringsmedlem og høyesterettsdommer.

Endresen var elev ved Kongsgård skole i Stavanger. Han var stortingsrepresentant fra 1965 til 1973, justisminister 1970–1971 i Bortenregjeringen, sorenskriver i Holt 1972–1977 og høyesterettsdommer 1977–1988. 

I 1987 ble han kommandør av St. Olavs Orden for embetsfortjeneste. Han var far til høyesterettsdommer Clement Endresen.

## Referanser


## Eksterne lenker
*
Clement Endresen

**Clement Endresen** (født 8. november 1949 i Stavanger) er en norsk jurist som var høyesterettsdommer april 2006 til 30. oktober 2019. Han er sønn av avdøde høyesterettsdommer Egil Endresen. Han tok juridisk embetseksamen ved Universitetet i Oslo i 1974. Han var universitetslektor samme sted et par år etter fullført utdannelse, da var han tilknyttet Institutt for privatrett og Institutt for kriminologi og strafferett. Han har også jobbet som saksbehandler i Forsvarets bygningstjeneste, som dommerfullmektig i Sandnes herredsrett, advokatfullmektig hos Regjeringsadvokaten og som advokat og partner i Kluge Advokatfirma fra 1980.
## Referanser
Luo Guanzhong

**Luo Guanzhong** (tradisjonell kinesisk: 羅貫中; pinyin: *Luó Guànzhōng*, Wade-Giles: *Lo Kuan-chung*, født ca. 1330, død 1400) var en kinesisk forfatter fra 1300-tallet som skrev den historiske romanen *[[Beretningen om de tre kongedømmer]]*, og i det minste deler av *[[Fortellinger fra myrlandet]]*.

## Identitet
Det har blitt stadfestet at Luo Guanzhong levde i slutten av Yuan-dynastiet og i begynnelsen av Ming-dynastiet i en protokoll av Jia Zhongming (賈仲明), som møtte ham i 1364. Der blir det fortalt at han var fra Taiyuan, mens litteraturhistorikere antyder andre muligheter for hans hjem, slik som Huangzhou og Jiangnan.

Noen litteraturhistorikere er inne på at Shi Naian og Luo Guanzhong kan være en og samme person. Førstnevnte kan ha benyttet psevdonym for å skjerme seg selv for eventuelle yrkesmessige konsekvenser for de regjeringskritiske elementer i sitt forforfatterskap.

## Verk
Historiene i *[[Beretningen om de tre kongedømmer]]* er antatt å ha vært utviklet av historiefortellere. Pingyaozhuan (平妖傳) er en spøkelseshistorie skrevet av Luo Guanzhong og er på 20 kapitler, utviklet fra originale fortellinger av historiefortellere, og er basert på et opprør i slutten av Song-dynastiet, og senere utvidet av Feng Menglong (馮夢龍) til 40 kapitler. 

## Bibliografi
*Beretningen om de tre kongedømmer
*Fortellinger fra myrlandet
*Ping Yao Zhuan (平妖傳, San Sui Ping Yao Zhuan 三遂平妖传) (et spøkelses historie)
*Can-Tang Wudai Shi Yanzhuan (残唐五代史演義) (Slutten av Tang-dynastiet og De fem dynastiers tid)
*Fen Zhuang Lou (粉妝樓) (Kosmetisk Bygging)
*Sui-Tang Zhizhuan (隋唐志傳, Sui-Tang Liangchao Zhizhuan 隋唐兩朝志傳) (- og Tang-dynastiene)

## Referanser


## Litteratur
*A record of a conference on ''Romance of the Three Kingdoms'' in China in 1999 (japansk)

## Eksterne lenker

* The Textual History of Sanguo Yanyi Authorship (engelsk)
Valdres Radio

**Valdres Radio** ble etablert på Dale skule i Øystre Slidre i 1985. Dekningsområdet var Øystre Slidre, Vestre Slidre og Vang. Radio Nord-Aurdal AL ble etablert i 1984 med lokale i brannstasjonen på Fagernes, med Etnedal, Sør-Aurdal og Nord-Aurdal som deknings-områder. I 1994 ble disse to radioene slått sammen til Valdres Radio AL, og en tid hadde den sendinger vekselvis fra Dale og Fagernes.

I 1995 ble utstyret flyttet fra Dale skule til underetasjen på skysstasjonen på Fagernes, men etter ett års tid ble det behov for nye lokaler – og valget falt på andre etasje i Skrautvålsvegen 85. Der er det store lokaler med mye sol og utsikt til Neselvi.

Et storarbeid ble gjort på dugnad. På ei natt ble utstyret flyttet slik at sendingene kunne gå som vanlig neste dag. Det var redaktøren/daglig leder og en tekniker som gjorde dette. «Åpen dag» ble holdt med stor besøk og lytterskaren vokste og vokste.

Etter ca. tre år ble det ledige lokaler i første etasje i Norsk Lotteridrift, og det nye styret gjennomførte ei flytting dit. Økonomien gav grunn til bekymring, og i 2002 ble det valgt et nytt styre som sammen med en dyktig revisor la om drifta. Arbeidet med redaksjon og administrasjon har siden vært gjort på frivillig basis. Rundt 20 medarbeidere står på for å holde det hele i gang – og ikke minst: Trofaste lyttere gir gaver til Påskeauksjonen eller i form av lytterlisens og andre gaver.

Tre av kommunene har direkte overføring av alle sine møter i kommunestyrene, og de støtter også med informasjon til sommerradioen. Noen bedrifter kjøper reklame. Bingoen hver mandag er bærebjelken i økonomien.

Det ble for liten plass hos Norsk Lotteridrift og til nyttår 2004 ble det gjennomført flytting tilbake til Skrautvålsvegen.

Ved 20-årsjubileet i 2005 var bankgjelden betalt og andelskapitalen på plass. Den nye tid har kommet til Valdres Radio og datastyring er neste utviklingstrinn.

Fredag 2. mai 2008 ble radioen for første gang tilgjengelig som nettradio. Fra 2009 sender radioen døgnkontinuerlig med vekselvis egenlagede programmer og musikk.

## Eksterne lenker
* Valdres Radio
Birgit Hogefeld

**Birgit Elisabeth Hogefeld** (født 27. juli 1956 i Wiesbaden) er en tysk, venstreekstrem terrorist som var medlem av Rote Armee Fraktion (RAF) og i 1984 gikk under jorden.

Den 27. juni 1993 ble hun arrestert av antiterrorenheten GSG9. Ved arrestasjonen skjøt og drepte hennes medterrorist Wolfgang Grams politimannen Michael Newrzella. Grams ble så skutt av politiet.

5. november 1996 ble Birgit Hogefeld dømt til fengsel på livstid av Oberlandesgericht Frankfurt/Main. Hun ble dømt for drapet på den amerikanske soldaten Edward Pimental, bombeangrep på Rhein-Main-basen med to døde og elleve skadede, attentat mot statssekretær Hans Tietmeyer og hans sjåfør, bombeangrep mot fengselet i Weiterstadt, og endelig medlemskap i en terroristisk organisasjon. I dommen ble *die besondere Schwere der Schuld* slått fast.

Hun ble løslatt 20. juni 2011, etter å ha sittet 18 år i fengsel.

## Referanser
Morkake

**Morkake** (placenta) er det organet som fosteret får næring fra hos de aller fleste pattedyr. Noen krypdyr og enkelte haier har en tilsvarende struktur, der plommesekken er i fysisk kontakt med livmorveggen og fungerer som en morkake.

Morkaken består av vev fra både embryo og mor. Navlestrengen utvikles og kobler embryo til placenta. Denne forbindelsen har to arterier og en vene. Navlestrengarteriene forbinder embryo til et nettverk av blodårer som sørger for tilførsel av oksygen og næringsstoffer fra mora til fosteret, avfallstoffer returneres fra fosteret til mora gjennom venen.

## Referanser
Nordnorsk Musikkråd

**Nordnorsk Musikkråd** var et samarbeidsorgan for Nordland, Troms og Finnmark fylkeskommuner.

Rådet var initiert av Nordnorsk Kulturråd og basert på «Landsdelsplan for musikklivet i Nord-Norge»(1972) som var ført i pennen av Bernt-Johan Ottem.

Rådet begynte sin virksomhet i 1974, med Ketil Vea som dets første daglige leder. I hvert fylke ble det tilsatt fylkesmusikkleder og landsdelsmusikere.

Tilskudd til ordningen kom fra fylkeskommunene, Rikskonsertene og Norsk kulturråd. Nordnorsk Musikkråd ble lagt ned i 1990.

Ordningen med landsdelsmusikere ble ført videre, med tilskudd fra fylker og stat.
Engervannet

**Engervannet** i Bærum kommune i Akershus tilhører Øverlandsvassdraget og ligger ved Sandvika mellom Løkkeåsen og Sandviksåsen.

Tidligere hadde vannet navnet *Folangr*, som kommer fra at det var en trang fjordarm (-angr) den gang vannet sto mye høyere enn i dag. I dag krysses vannet av en bro/vei som heter Folangerbroen/-veien.

*[[Sverres saga]]* omtaler vannet da bøndene samlet seg på isen på Folangr i år 1200. Det var vinter, ufred i landet, og kongen lot sine folk vente oppe i Sandviksåsen (derav veinavnet Sverrestien) mens han selv gikk ned til Folangr for å spionere på hva bøndene snakket om.

Vannet kom i fokus i 1942, da et britisk bombefly av typen Mosquito styrtet den 25. september og havarerte i Engervannet etter det første av to britiske angrep på Victoria Terrasse i Oslo. De to engelske pilotene omkom.

Nordøst-enden av vannet, der Øverlandselva renner inn i Engervannet, er vannet svært grunt. Dette området er attraktivt for fugler. Blommenholm og Sandvika Tennisklubb har sine lokaler i dette området.

Rundt sørvestenden av vannet er området bebygget (Sandvika). Drammensbanen går langs vannets lange sydøst-bredd. I forbindelse med banens utvidelse til fire spor, ble det 2011–12 bli anlagt en turvei hvor det tidligere hadde vært et friområde for fuglelivet, mot protester fra naturverninteresser og også fra de to berørte velforeninger.

Normalt renner vannet fra Engervannet ut i Rønneelva, som møter Sandvikselva, like før Sandvikselva renner ut i Oslofjorden. Engervannet ligger imidlertid så lavt at når det er høyvann i Oslofjorden vil sjøvann ofte renne opp Rønneelva og inn i Engervannet. Vannet er på det dypeste 4 meter dypt, men ved utløpet er det en terskel. Saltvann som strømmer inn ved høyvann, synker der til bunns og samler seg som brakkvann.

## Referanser
Rønneelva

**Rønneelva** (også **Rønneelven**, **Rønne elv** m.fl.) er et navn som brukes om den nederste delen av Øverlandselva i Bærum kommune i Akershus. Rønne elv renner normalt fra vestenden av Engervannet, gjennom Sandvika og ut i Sandvikselva, like før Sandvikselva renner ut i Oslofjorden. Ved høyvann renner av og til vannet motsatt vei, ettersom Engervannet ligger bare litt over havnivået.

Elven er den korteste i Norge med eget navn.

## Referanser


## Eksterne lenker
*
Wenceslas Pantaleon Kirwitzer

**Wenceslas Pantaleon Kirwitzer** (født i 1588 i Kadaň i Bøhmen (i dagens Tsjekkia), død i 22. mai 1626 i  Macao i Kina) var en bøhmisk astronom og Kinamisjonær tilhørende jesuittordenen. 

## Liv og virke
### Bakgrunn
Wenceslas Pantaleon Kirwitzer ble født i Kadaň (tysk: *Kaaden*) i en  protestantisk familie med røtter i landsbyen Krbice (tysk: *Kürbitz*), og etternavnet gjenspeiler dette (forvansket fra *Kürbitzer*). Han konverterte til katolisismen i sin ungdom og begynte studier ved jesuittenes akademi i Olomouc. Han hadde særlige talenter innen naturvitenskapene. 

### Jesuitt
I 1606 ble han novise hos jesuittene i Brno. Etter kort tid ble han kalt til Roma for å fortsette studiene ved *[[Collegium Romanum]]*. 

### Kina
Etter en kort karriere som professor i matematikk i Gratz dro han sammen med 17 andre jesuitter til Kina som misjonærer. Deres skip *San Carlos* ankom Goa i India i 1618. 

Etter flere år i Goa fortsatte han til Macao. Der fikk han sin avsluttende forberedelse på sitt virke i Kina ved jesuittenes universitetskollegium São Paulo.  Han opprettholdt sin interesse for astronomi og stod i forbindelse med den tyske jesuittpater Johann Adam Schall von Bell, som da forberedte en reform av den kinesiske kalender og senere ble president for det astronomisk-matematiske byrå ved det keiserlige hoff i Beijing. 

Kirwitzers kometobservasjoner ble publisert i verket *Observationes cometarum anni 1618 factæ in India Orientali a quibusdam S. J. mathematicis in Sinense regnum navigantibus* i Aschaffenburg i 1620.

Pater Wenceslas Pantaleon Kirwitzer synspunkter om det heliosentriske system er ikke helt klart ettersom han ikke omtalte det direkte i sine skrifter, men av sine samtidige ble han oppfattet som en kopernikaner (jf. Copernicus in China).

Nokså mange av de europeiske misjonærer slet med å tilpasse seg Kina helsemessig. Særlig på landet og i utkantstrøkene var de sanitære forhold dårlige; utilstrekkelige midler og dermed mangel på medisiner og feilernæring skapte problemer. Mange vestlige misjonærer ble syke; hele 51 døde før de var fylt femti år, som pater Kirwitzer som bare ble 40 år.

## Referanser


## Se også

*Liste over kinamisjonærer tilhørende jesuittordenen
Anton Gogeisl

**Anton Gogeisl** (kinesisk: 鲍友管, 鮑友管, pinyin: *Bào Yǒuguǎn*, født 30. oktober 1701 i Siegenburg i Tyskland, død 12. oktober 1771 i Beijing i Kina) var en tysk jesuitt og misjonær. 

## Biografi
Etter ordensinntreden og studium ved universitetet i Ingolstadt i Bayern reiste han og flere andre jesuitter som misjonærer til Kina i 1736. I Macao fikk han sin avsluttende forberedelse på sitt virke ved jesuittenes universitetskollegium São Paulo. 

Så kom han til Beijing. Der eleverte den unge Qianlong-keiseren ham til mandarin. I 1746 etterfulgte Gogeisl sin landsmann og mentor Ignaz Kögler i embedet som president for det astronomisk-matematiske byrå ved det keiserlige hoff. Han var medforfatter av det store astronomiske verk *I siang kao tscheng* (35 bind).

Etter at pave Benedikt XIV satte sluttstrek for ritestriden i Kina 1742/44 ved å forby de jesuittiske akkomodasjoner, tiltok keiserhusets press mot misjonærene. Men Gogeisl kunne på grunn av sine kunnskaper fortsette uforstyrret i sitt embede til sin død. 

Han ble gravlagt på jesuittenes gravsted Zhalan i Beijing.  

## Referanser


## Litteratur
* Siegfried Hofmann: Die Jesuiten in Ingolstadt, 1991, bearbeitet von Kurt Scheuerer, 2004
* A. Huonder: Deutsche Jesuitenmissionäre des 17. und 18. Jahrhunderts, Freiburg 1899

## Se også
* Liste over kinamisjonærer tilhørende jesuittordenen
Litledalen kraftverk

**Litledalen kraftverk** var et vannkraftverk i Etne kommune i Vestland.

Kraftverket utnyttet et fall på ca. 130 meter mellom reguleringsmagasinet Hårlandsvatnet og Litledalsvatnet.

Installert effekt var 15 MW. Midlere årsproduksjon var 65 GWh.

Kraftverket er eid av Sunnhordland Kraftlag.

Oppstart var i 1920, det er påbygd og utvidet i 1963 og 1985. I 2018 er det vedtatt ny utbygging av vassdraget og oppgradering av Litledalen.

## Nedlagt
Kraftverket ble erstattet av Nye Litledalen kraftverk. Alt elektromekanisk utstyr fjernes fra bygget, som muligens kan benyttes til andre formål.

## Referanser


## Kilder
* 
* NVE vannkraftdatabase
* Sunnhordaland Kraftlag

## Eksterne lenker
* Haugaland kraft (arkiv)
*SKL overtar produksjonen
* Sunnhordland 2018: Byggjer ut for ein halv milliard
Ignaz Kögler

**Ignaz Kögler** (født 11. mai 1680 i Landsberg am Lech i Bayern i Tyskland, død 30. mars 1746 i Beijing i Kina) var en jesuitt som virket som misjonær i Kina og ble direktør for det keiserlige astronomisk-matematiske byrå og dermed leder for det keiserlige stjerneobservatorium. 

Han ble medlem av jesuittordenen i 1696, og spesialiserte seg i astronomi og orientalske språk. Han ble så professor innen disse fagfelt ved universitetet i Ingolstadt. 

I 1716 kom pater Kögler til Macao i Kina.  Der fikk han sin avsluttende forberedelse på sitt virke i Kina ved jesuittenes universitetskollegium São Paulo. Så dro han til Beijing, og ble etter kort tid utnevnt til direktør for det keiserlige astronomisk-matematiske byrå.  Han regnes likesom sin etterfølger pater Augustin von Hallerstein S.J. som en av de fremste av lederne for det keiserlige stjerneobservatorium. Kögler forfattet mange matematisk-astronomiske verk på latinsk og kinesisk. Da det under keiser Kangxis etterfølger, Yongzheng-keiseren  (1723–1736), utbrøt allmenn kristenforfølgelse, kunne pater Kögler takket være sin stilling i stand til å støtte den katolske kirkes sak i landet. Han ble gravlagt på jesuittenes gravsted Zhalan i Beijing.  

## Se også
* Liste over kinamisjonærer tilhørende jesuittordenen

## Referanser


## Litteratur
* Siegfried Hofmann: *Die Jesuiten in Ingolstadt.* 1991, bearbeitet von Kurt Scheuerer, 2004 
* A. Huonder: *Deutsche Jesuitenmissionäre des 17. und 18. Jahrhunderts.* Freiburg 1899
* Anton Lichtenstern: *Ignaz Kögler – der Mandarin aus Landsberg.* In: Landsberger Geschichtsblätter 1976
* Christian Stücken: *Der Mandarin des Himmels. Zeit und Leben des Chinamissionars Ignaz Kögler SJ (1680–1746).* St. Augustin 1999
* Xi Sun: *Bedeutung und Rolle des Jesuitenmissionars Ignaz Kögler in China. Aus chinesischer Sicht.* Frankfurt a. M. 2007
Kaspar Castner

**Caspar Castner** eller **Kastner** (født 7. oktober 1655 i München i Bayern, død 9. november 1709 i Beijing i Kina var en tysk kinamisjonær.

## Liv og virke
Han inntrådte i jesuittordenen den 17. september 1681, og studerte teologi i Ingolstadt med studieavslutning den 22. mars 1694. For en kortere periode underviste han i logikk ved gymnasiet i Regensburg; så ble han i 1696 sendt som misjonær til Kina sammen med medbrødre fra Portugal og Genova. I Kina arbeidet han med stor fremgang på øya Shangchuan og i byen Fatshan. 

I 1702 dro han sammen med pater François Noël via Lisboa til Roma. Der skulle de som utsendinger for biskopene av Nanjing og Macao og som misjonsprokuratorer for jesuittene forsøke å utvirke en god løsning på ritestriden i Kina. De ble også konsultert av Vatikanet,  men resultatet, nedfelt i et dekret av 1704, ble nærmest det motsatte enn det jesuittene hadde ønsket seg. 

I 1706 dro han tilbake til Kina, og tok med seg en rekke nye misjonærer. 

Ved siden av sine apostoliske fremganger minnes pater Castner for sitt viktige arbeid innen vitenskapene navigasjon, astronomi og kartografi. Han påpekte overfor de portugisiske styresmakter at seilasene til Macao ville bli vesentlig kortere dersom man seilte direkte fra Kapp det gode håp til Sundaøyene og lot være å legge kursen om Mosambik og Goa. Det viste seg raskt at han hadde rett. Han gjorde et utmerket arbeid med å kartlegge Det kinesiske rike, og som matematiker gjorde han en så overbevisende innsats at han ble utnevnt til president for Det keiserlige matematisk-astronomiske byrå og til instruktør for tronarvingen.
  
Pater Castner skrev med samarbeid med pater Noel en rekke rapporter om ritestriden. Han forfattet også et interessant lite verk ved navn *Relatio Sepulturæ Magno Orientis Apostolo S. Francisco Xaviero erectæ in Insula Sanciano MDCC.* Dette var en nøyaktig beskrivelse av den øya der han mellom den 19. mars og 2. juni 1700 hadde satt opp et minnesmerke over den store jesuittmisjonæren Frans Xaviers grav. Boken ble ledsaget av et godt kart. 

Han ble gravlagt på jesuittenes gravsted Zhalan i Beijing.  

## Se også
* Liste over kinamisjonærer tilhørende jesuittordenen

## Referanser og fotnoter


## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)
Drammensgranitt

**Drammensgranitt**en er en rødbrun granitt, med mange mørkere røde og hvite flekker som finnes i Oslofeltet. Den omfatter et område på 659 kvadratkilometer og er en av Norges industrielt fem viktigste bergarter. Navnet kommer fra distriktet der det finnes store steinbrudd og granitten brytes til bygningsstein. De viktigste bruddområdene var tidligere Hyggen, Røyken, Svelvik og Nedre Eiker. Drammensgranitt har blitt mye brukt som kai-, dokk- og bygningsstein, men er også brukt som gatestein og gravstein. 

Den er en magmatisk bergart. Smeltebergarter er dannet under jordoverflaten. Når de kommer lenger opp mot overflaten, blir det kaldere, og da eser de seg opp. Når de til slutt kommer opp til jordoverflaten, størkner de. Slik blir smeltebergarter til. Drammensgranitten ble dannet for omkring ca. 280 millioner år siden, tidlig i permtiden, på et tidspunkt da det var stor vulkansk virksomhet i overflaten av det som nå kalles Oslofeltet.

Drammensgranitten er rødlig på farge på grunn av dominerende, rødlige korn av kalifeltspat. Den er forholdsvis grovkornet, kvartsrik og består hovedsakelig av kalifeltspat (rød), plagioklas (hvit), kvarts (grå) og biotitt (sort glimmer). Bergarten har enkelte steder druserom som fører en del sjeldne mineraler. 

Drammensgranitt er valgt til fylkesstein for Buskerud. 

## Se også
*Liste over bergarter

## Eksterne lenker
* Fagartikkel om granitt, herunder Drammensgranitt, fra Norges geologiske undersøkelse 
* Fagartikkelen «Drusemineraler fra granitter og syenitter i Oslo-feltet», med kart over feltet med drammensgranitt
Sørlandsekspressen

**Sørlandsekspressen** er en ekspressbussrute mellom Kristiansand og Oslo som drives av Vy Buss. Ruta følger E18 og stopper ved alle byene i Aust-Agder, bl.a på Harebakken bussterminal like utenfor Arendal sentrum. Noen avganger er i 2020 forlenget til Stavanger.

Forbindelsen fikk konsesjon og ble etablert i 1986 under navnet *Sørlandsbussen* og har utviklet seg til å bli en seriøs konkurrent til jernbane og fly. Bussen er i 2021 raskere og vesentlig billigere enn konkurrenten Sørtoget.

Ruta ble opprettet av Aust-Agder Trafikkselskap (ATS) hvor NSB var medeier og seinere ble eneeier. Fra starten og gjennom 1990-tallet gikk ruta under navnet Sørlandsbussen, så endret til Sørlandsekspressen. Ruta inngikk lenge i det landsomfattende ekspressbussnettet NOR-WAY Bussekspress. Ruta ble fram til 1. januar 2014 kjørt av Nettbuss Sør, og er fra 1. mai 2013 Nettbuss express. 

Dagens (2023) utgave av Sørlandsekspressen heter VY190 og har mange daglige avganger hver vei mellom Kristiansand, Arendal og Oslo. Fra 5. juni 2023 går ruten også fra Bergen via Leirvik, Haugesund og Stavanger. 

Sørlandsekspressens ruteplan er lagt med en reisetid på 4 timer og 18 minutter, mot tidligere 5 timer. Sørtoget bruker mer enn 10 minutter mer.

Sørlandsekspressen fikk i 2002 konkurranse av virksomheten til Konkurrenten.no og fra 2006 også av Lavprisekspressen på strekningen mellom Kristiansand og Oslo. Fra romjula 2007 meldte selskapet Sør-Øst Ekspressen seg på, men var i drift kun noen uker. I desember 2007 startet MiljøXpressen ny rute på strekningen, drevet av Risør og Tvedestrand Bilruter (RTB), men ble i september 2008 innstilt etter at selskapet RTB ble kjøpt opp av Nettbuss Sør.

## Referanser


## Kilder
*Brosjyremateriell fra Nettbuss 
*Agderposten 5. januar 2007
*Agderposten mars 2013
Gábor Gellér

**Gábor Gellér** (født 13. september 1958 i Budakeszi) er en ungarsk tidligere skihopper som deltok i hoppuka mellom 1978 og 1989.

Gellér debuterte i hoppuka med en 52.-plass av 79 deltakere i Oberstdorf 30. desember 1978. To dager etter kom hans beste plassering, 50.-plass av 77 deltakere i Garmisch-Partenkirchen. Den første sesongen ble hans beste sammenlagt i hoppuka, med 51.-plass av 84 deltakere i 1978/79.

Han var med i VM i 1985, og ble nummer 38 (av 65 deltakere) i normalbakken i Seefeld og nummer 53 (av 62 deltakere) i storbakken i Innsbruck.

## Referanser


## Eksterne lenker
* 
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
Karim Aoudia

**Karim Aoudia** (født 8. april 1986) er en norsk tidligere fotballspiller av marokkansk opprinnelse.

## Karriere
Aoudia kom fra s junioravdeling i 2002 til , samtidig som han spilte på det norske G-19 landslaget. Under EM sluttspillet for G19 sommeren 2005 kom han på den prestisjefulle topp 10 lista til UEFA. Dette er en liste med spillerne med størst potensial for fremtiden. Dette førte til at Blackburn tilbød han prøvespill.

Dette prøvespillet førte ikke til kontrakt, men Aoudia skrev under for  hvor han fikk to kamper i cupen for klubben.

I 2007 ble han lånt ut til 1. divisjons-laget  hvor han spilte fem kamper i norsk 1. divisjon.

16. august 2007 ble han fristilt fra kontrakten med Sarpsborg laget og skrev under for  hvor han ble ut sesongen. I 2008 skrev han under for Lørenskog. I 2009 gikk han til  hvor han ble frem til sommeren. Han gikk deretter tilbake til Lørenskog. Vinteren 2010 kom han til . Han scoret mot Sandefjord i cupen, og feiret målet med å ta på seg Spiderman-maske. Han forlot Kjelsås i 2013, og har siden spilt for forskjellige lag i lavere divisjoner.

## Referanser


## Eksterne lenker
*
Ola Kamara

**Ola Williams Kamara** (født 1989) er en norsk fotballspiller som fra den 31. desember 2024 er klubbløs.

Han har tidligere spilt for bl.a. , , , ,  og D.C. United.

Kamara er halvt sierraleonsk og halvt norsk og har vokst opp i Oslo. Han spilte opprinnelig i Frigg, men gikk som junior til . Han fikk sin debut for Stabæk da han var 16 år og kunne registrere flere innhopp mot slutten av 2006-sesongen. I 2007 var han utleid til . Han fikk ikke ny kontrakt med Stabæk i 2009, og reiste etter hvert videre til Strømsgodset. Her startet han som reserve, men spilte seg til fast plass halvveis i 2010-sesongen etter at klubben solgte Marcus Pedersen. Kamara scoret 1-0-målet i Strømsgodsets cupfinaleseier mot Follo 14. november 2010.

Etter at kontrakten med Strømsgodset utløp etter 2012-sesongen, valgte han å forlate klubben. Han signerte for SV Ried og gikk umiddelbart til 1860 München på lån 20. januar 2013. 27. juli 2013 ble det klart at han gikk tilbake til Strømsgodset på lån ut 2013-sesongen. I sin første kamp etter comebacket i godsettrøya scoret han hattrick mot Hønefoss BK, det første målet kom etter ett minutts spill. Kamara scoret 12 mål på 14 kamper i høstsesongen og var sterkt delaktig i å sikre Strømsgodset seriemesterskapet. 27. januar 2014 ble han klar for Austria Wien og skrev under en kontrakt på ett og et halvt år.

Den 28. januar 2015 meldte  at de hadde signert Kamara på et lån ut sesongen 2015, med opsjon på kjøp.

Kamara er norsk mester i fotball for junior (G-19) i 2008 for Stabæk og scoret også i finalen mot Viking. Han medvirket i den norske dokumentarfilmen *[[Jenter (film)|Jenter]]* fra 2007.

## Landslagskarriere
Kamara har vært i troppen for U16-, U17- og U18-landslagene for Norge. Den 11. oktober 2013 debuterte han for det norske  i VM-kvalifiseringskampen mot .

## Referanser


## Eksterne lenker
* 
* Profil på altomfotball.no 
* Profil hos Strømsgodset
Tom Stenvoll

**Tom Stenvoll** (født 27. mars 1978 i Andenes) er en norsk fotballtrener og tidligere fotballspiller.

Stenvoll spilte hele sin seniorkarriere for Stabæk Fotball. I aldersbestemte klasser spilte han for Andenes og NTG. Han ble norsk seriemester i fotball med Stabæk i 2008, og fikk samme år NFFs sølvpokal som tapende finalist i cupfinalen i NM. Han la opp etter 2010-sesongen, etter å ha vært 14 år i Stabæk.

Stenvoll var fra november 2014 hovedtrener for Andenes IL. Han har også hatt jobben som trenerutvikler i Hålogaland Fotballkrets.

7. desember 2020 ble det kjent at han tar over som hovedtrener for Lyn Fotball Damer i Toppserien fra 1. januar 2021. Etter 2022-sesongen ga han seg i Lyn.

## Referanser


## Eksterne lenker
*
Morten Morisbak Skjønsberg

**Morten Morisbak Skjønsberg** (født 12. februar 1983) er en norsk tidligere fotballspiller som fra 2021 er medieansvarlig for Norges herrelandslag i fotball.

Hans posisjon var midtstopper og han spilte for Bærums Verk, IFK Norrköping og Stabæk gjennom sin karriere. Han debuterte for Stabæk i 2001 og vant Kniksenprisen for beste forsvarsspiller i 2008. 

17. november 2017 annonserte han at han ville legge opp som fotballspiller etter sesongen 2017. Hans siste kamp var mot Viking 26. november 2017.

Han har en master i medievitenskap fra Universitetet i Oslo. Han har vært kommunikasjonsrådgiver i Statens arbeidsmiljøinstitutt og fotballekspert i NRK.

## Landslaget
Skjønsberg fikk sin første og eneste kamp for landslaget i privatlandskampen mot  i 2008.

## Referanser


## Eksterne lenker
*
Ulrik Arneberg

**Ulrik Ancher Henriksen Arneberg** (født 22. juli 1987) er en norsk tidligere fotballspiller. 

Arneberg er fra Oslo og begynte karrièren i Koll. Gikk til Korsvoll i 1997 og videre  til  Ready  i 2003. Som junior gikk han til Stabæk hvor han ble tatt opp i A-stallen i 2006. Foran 2007-sesongen gikk han fra Stabæk til Skeid. Han hadde fått tre a-lagskamper for Stabæk, men søkte mer spilletid og da falt valget på spill i Adeccoligaen. Sammen med Skeid rykket han ned til 2. divisjon. Etter en del samtaler valgte han fortsatt spill i 2. divisjon, men nå for Asker. Før 2014-sesongen gikk han til Mjøndalen. I hans første sesong for klubben rykket laget opp i Eliteserien.

## Referanser


## Eksterne lenker
*
Sikkerhetsstyrkene i Nord-Irland

**Sikkerhetsstyrkene i Nord-Irland** er en fellesbetegnelse på de enheter som har ansvar for å sikre ro og orden, og spesielt å bekjempe terrorisme, i Nord-Irland. Etter at Belfastavtalen ble undertegnet i 1998 har det pågått en gradvis nedtrapping av sikkerhetsstyrkene, i den hensikt å med tiden overlate alt ansvar til det regulære politiet.

## Politi

Den opprinnelige politistyrken i Nord-Irland var Royal Ulster Constabulary (RUC), som ble dannet av de nordirske avdelingene av Royal Irish Constabulary etter delingen av Irland i 1920.

Fra 1920 til 1970 ble RUC assistert av reservestyrken Ulster Special Constabulary. Denne styrken ble oppløst fordi den ikke fungerte som objektiv håndhever av loven.

I 2006 ble RUC reformert, og fikk navnet (NIPS), Northern Ireland Police Servce.

I motsetning til andre britiske politistyrker er det nordirske politiet rutinemessig bevæpnet.

## Militæret

I 1969 gikk British Army inn i provinsen for å gjenopprette orden etter omfattende opptøyer. Det viste seg å være vanskelig å trekke ut styrkene, og nærværet ble i stedet styrket. I tillegg til regulære enheter har British Army sendt etterretningsenheter som 14 Intelligence Company til Nord-Irland, for å bistå i innhenting av informasjon om paramilitære organisasjoner.

Året etter, i 1970, ble Ulster Defence Regiment (UDR) opprettet for å ta over etter Ulster Special Constabulary. UDR bestod av heltids- og deltidssoldater som ble brukt til å støtte politiet og British Army. Det er anslått at mellom 5 og 15% av medlemmene også tilhørte lojalistiske paramilitære organisasjoner. I 1992 ble styrken oppløst, og medlemmene fikk tilbud om å gå inn i Royal Irish Regiment en regulær enhet i British Army som gjør tjeneste både i Nord-Irland og andre steder.

Etter at Belfastavtalen ble undertegnet begynte en gradvis nedtrapping av tilstedeværelsen, og da Den provisoriske IRA i 2005 leverte inn sine våpen for ødeleggelse annonserte British Army at den begynte prosessen med nedleggelse av baser og økte takten for tilbaketrekning.
AKA

**A.k.a** eller **aka** er en engelsk forkortelse for *also known as*, som på norsk kan oversettes til «**også kjent som**». Begrepet aka brukes av og til i stedet for alias, som betyr det samme. Forfattere og blant annet mange bidragsytere til Wikipedia bruker pseudonym. Man kan da presentere seg med: Vanlig Navn AKA: pseudonym eller: Vanlig Navn alias: pseudonym.

Uttrykket aka stammer trolig fra politikretser i USA, hvor behovet for hurtigkoder har gitt mange slike forkortelser. Mange svindlere opererer med mange navn og ID-papirer, og det skal skrives mange dokumenter om dem.

## Se også
* AKA Arena
Franco Baresi

**Franco Baresi** (født 8. mai 1960 i Travagliato, Italia) er en tidligere italiensk fotballspiller som tidligere har spilt på AC Milan.

## Meritter
* **[[Serie A]]: 6**
1979, 1988, 1992, 1993, 1994, 1996
* **[[Supercoppa italiana di calcio]]: 4**
1988, 1992, 1993, 1994
* **[[Mesterligaen i fotball for menn|Mesterligaen]]: 3**
1989, 1990, 1994
* **[[UEFA Super Cup]]: 3**
1989, 1990,1994
* **Intercontinental cupen: 2**
1989, 1990
* **[[VM i fotball 1982|Fotball-VM]]: 1**
1982
## Referanser


## Eksterne lenker
*
Santa’s Little Helper

**Santa's Little Helper** er hunden til familien Simpson i tv-serien Simpsons. Den ble medlem av familien fra episode en, *[[Simpsons Roasting on an Open Fire]]*. Der lette Homer etter gaver til familien, men hadde for lite penger. De siste pengene han hadde, brukte han på hundeveddeløp. Han hadde fått et tips fra innsiden om vinneren, men tippet på Santa's little helper, på grunn av at han så på navnet som et lykketegn. Dessverre vant ikke Homers hund, og hundens eier ville ikke ha noe med den å gjøre. Bart ville så ha med seg hunden hjem, noe de gjorde, og det ble den perfekte julegave til familien.

## Trivia
I ettertid, da Santa's Little Helper ble kjendis og tjente store penger, ville den opprinnelige eieren ha hunden og alle pengene tilbake, for familien hadde nemlig ikke kjøpt hunden, og juridisk sett eide han fortsatt hunden. Til slutt fant de ut at det var best familien Simpsons fikk beholde hunden.